कृष्ण खिजियै बोलेया—‘दुनिया च कुत्थें दखावा नईं ऐ ? तूं जड़ी सुन्ने दी ङूठी पाई दी ऐ, उसी के तूं चट्टना हुन्ना ? तूं बी ते ङूठी कन्ने अपनी मीरी दी नमैश करना ऐं। बयाए कारजे च लोक ज्हारां रपे छड़े फू-फां पर फूकी टकांदे न। परूं-परार जदूं मारानी एलिजाबेथ भारत आई ही तां नमीं दिल्ली गी सजाने गितै लक्खां रपे होम होई गे। के ए नमैश नईं ही। नमैश आस्तै ते लोक अपनी टीन-टप्परी तगर फूकी उड़दे न। तू इक मालनै दा किस्सा ते सुने दा होना ?’